Ákveðið hefur verið að fresta tendrun jólaljósa í Hólmgarðinum til miðvikudags , 4. desember kl. 18:00 , en þá er útlit fyrir betra veður en á áður auglýstum tíma . Ljósin á jólatrénu í Hólmgarði verða þá tendruð við hátíðlega athöfn . Kvenfélagskonur verða með heitt súkkulaði og smákökur til sölu , nemendur Grunnskólans syngja jólalög , spiluð verður jólatónlist og dansað í kringum jólatréð . Hver veit nema jólasveinar kíki í heimsókn og gleðji börnin . Líkt og undanfarin ár sjá nemendur fyrsta bekkjar um að tendra ljósin .